- Hindi News
- National
- ‘जब तक एससी वर्ग का आरक्षण बहाल नहीं होता तब तक दलित महापंचायत का धरना जारी रहेगा’
‘जब तक एससी वर्ग का आरक्षण बहाल नहीं होता तब तक दलित महापंचायत का धरना जारी रहेगा’
जींद | लघुसचिवालय के सामने चल रहा दलित महापंचायत का धरना 17वें दिन भी जारी रहा। बुधवार को धरने की अध्यक्षता अंजना अठवाल ने की। उन्होंने कहा कि भाजपा सरकार ने चुनाव पूर्व ही कहा था कि अगर भाजपा सरकार सत्ता में जाएगी तो एससी वर्ग का आरक्षण बहाल कर देगी। परंतु आज भाजपा सरकार को सत्ता में आए ढाई साल से ज्यादा समय हो गया परंतु भाजपा सरकार ने अपना वायदा पूरा नहीं किया।
उन्होंने कहा कि जब बीसी वर्ग के दोनों वर्ग बीसीए और बीसीबी आज तक लागू है तो एससी वर्ग को क्यों नहीं। हमारे भी दो ब्लॉक और बी होने चाहिए। उन्होंने कहा कि जब तक सरकार एससी वर्ग का आरक्षण बहाल नहीं करती तब तक दलित महापंचायत का धरना जारी रहेगा। इस मौके पर कमलेश देवी, सुमन चौहान, रोशनलाल दुग्गल, दयानंद, गोविंद चौहान, अरुण सौदा, वीरभान छापड़ा, रजनी, अनिल मौजूद रहे।
tgl_Latn sot_Latn hin_Deva hin_Deva hin_Deva hin_Deva